รัฐบาลไทย-ข่าวทำเนียบรัฐบาล-ทส. เร่งจัดหาแหล่งน้ำบาดาลเพื่อรักษาระบบนิเวศและแก้ปัญหาขัดแย้งคนกับสัตว์ป่า
วันอังคารที่ 5 กันยายน 2560
ทส. เร่งจัดหาแหล่งน้ําบาดาลเพื่อรักษาระบบนิเวศและแก้ปัญหาขัดแย้งคนกับสัตว์ป่า
กระทรวงทรัพยากรธรรมชาติและสิ่งแวดล้อม ร่วมลงนามบันทึกข้อตกลงความร่วมมือว่าด้วยการพัฒนาน้ําบาดาลเพื่อรักษาระบบนิเวศและสัตว์ป่า เพื่อร่วมกันแก้ไขปัญหาการขาดแคลนน้ํา ฟื้นฟูระบบนิเวศ และนําสัตว์ป่ากลับสู่บ้านเกิด
กระทรวงทรัพยากรธรรมชาติและสิ่งแวดล้อม โดย กรมทรัพยากรน้ําบาดาล และกรมอุทยานแห่งชาติ สัตว์ป่า และพันธุ์พืช ร่วมลงนามบันทึกข้อตกลงความร่วมมือว่าด้วยการพัฒนาน้ําบาดาลเพื่อรักษาระบบนิเวศและสัตว์ป่า เพื่อร่วมกันแก้ไขปัญหาการขาดแคลนน้ํา ฟื้นฟูระบบนิเวศ และนําสัตว์ป่ากลับสู่บ้านเกิด โดยการพัฒนาน้ําบาดาลขึ้นมาเติมให้กับแหล่งน้ําผิวดิน เพื่อเพิ่มแหล่งน้ําให้กับ สัตว์ป่า และเพิ่มความชุ่มชื้นให้กับผิวดิน ทําให้ระบบนิเวศมีความอุดมสมบูรณ์มากขึ้น และช่วยลดปัญหาความขัดแย้งระหว่างชาวบ้านกับสัตว์ป่า โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานและร่วมเป็นสักขีพยานการลงนาม ระหว่าง นายสุพจน์ โตวิจักษณ์ชัยกุล อธิบดีกรมทรัพยากรน้ําบาดาล และ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวถึงแนวทางการพัฒนาน้ําบาดาลเพื่อรักษาระบบนิเวศน์และสัตว์ป่า โดยในการดําเนินการจะนําร่อง
ใน 4 พื้นที่ 20 แห่ง โดยใช้พลังงานแสงอาทิตย์ในการสูบลงไปในแหล่งน้ําที่มีอยู่เพื่อให้สัตว์ป่าและพืชป่า
มีความอุดมสมบูรณ์ และเมื่อดําเนินการในพื้นที่นําร่องแล้ว จะประเมินสถานการณ์ หากตอบโจทย์ดีแล้ว ก็จะทําการขยายผลสู่พื้นที่อื่น ๆ ต่อไป
สําหรับขอบเขตความร่วมมือฯ ที่ทั้งสองหน่วยงานจะดําเนินการร่วมกัน มีดังนี้
1) ร่วมมือดําเนินกิจกรรมพัฒนาระบบนิเวศ แหล่งน้ํา และแหล่งอาหารในพื้นที่ของโครงการศึกษาการพัฒนาแหล่งน้ําบาดาลเพื่อรักษาระบบนิเวศและสัตว์ป่า ในเขตพื้นที่ความดูแลของอุทยานแห่งชาติทั้ง 4 แห่ง ได้แก่ เขตรักษาพันธุ์สัตว์ป่าห้วยขาแข้ง อุทยานแห่งชาติกุยบุรี อุทยานแห่งชาติแก่งกระจาน และเขตรักษาพันธุ์สัตว์ป่าเขาอ่างฤาไน
2) การสํารวจพัฒนาแหล่งน้ําบาดาล เพื่อรักษาระบบนิเวศและสัตว์ป่า เพื่อป้องกันและระงับปัญหาไฟป่าในช่วงฤดูแล้งบริเวณป่าพรุโต๊ะแดง เขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดาฯ สยามบรมราชกุมารีจังหวัดนราธิวาส
3) การพัฒนาแหล่งพลังงานความร้อนใต้พิภพ โดยการสํารวจจัดหาหรือปรับปรุงแหล่งพลังงานความร้อนใต้พิภพที่มีอยู่ รวมถึงร่วมกันคัดเลือกพื้นที่ที่เหมาะสมในเขตป่าอนุรักษ์ และในพื้นที่ที่อยู่ในความรับผิดชอบของกรมอุทยานแห่งชาติ สัตว์ป่า และพันธุ์พืช เพื่อศึกษาสํารวจพัฒนาแหล่งน้ําพุร้อนดังกล่าว และจัดตั้งเป็นโรงไฟฟ้าต้นแบบขนาดเล็กช่วยในการส่งเสริมอุตสาหกรรมท้องถิ่นให้แก่คนในชุมชนนําร่องในเขตพื้นที่อุทยานแห่งชาติ ได้แก่ อุทยานแห่งชาติห้วยน้ําดัง อุทยานแห่งชาติแจ้ซ้อน อุทยานแห่งชาติน้ําตกหงาว และพื้นที่อื่นๆ ต่อไปในอนาคต
ทั้งนี้ การดําเนินการพัฒนาน้ําบาดาลเพื่อรักษาระบบนิเวศและสัตว์ป่า จะเริ่มดําเนินการในเขตพื้นที่อุทยาน 4 แห่ง ได้แก่ อุทยานแห่งชาติกุยบุรี อุทยานแห่งชาติแก่งกระจาน เขตรักษาพันธุ์สัตว์ป่าห้วยขาแข้ง และเขตรักษาพันธุ์สัตว์ป่าเขาอ่างฤาไน รวมถึง ให้ความสําคัญในพื้นที่ที่พบปัญหาไฟป่า เช่น เขตป่าอนุรักษ์พรุโต๊ะแดง จังหวัดนราธิวาส ส่วนเรื่องการพัฒนานําน้ําพุร้อนขึ้นมาใช้เป็นแหล่งพลังงานทดแทนให้แก่โรงผลิตไฟฟ้า โรงอบแห้ง ตลอดจนโรงสปาน้ําแร่ธรรมชาติ จะเริ่มดําเนินการใน 3 พื้นที่ ได้แก่ อุทยานแห่งชาติห้วยน้ําดัง อุทยานแห่งชาติแจ้ซ้อน และอุทยานแห่งชาติน้ําตกหงาว ก็เป็นการสร้างพลังงานทางเลือกที่เป็นมิตรกับสิ่งแวดล้อม และเป็นการสร้างงาน สร้างรายได้ให้แก่คนในชุมชนอย่างยั่งยืนต่อไป